Legal Document

Category: 954

Text:
6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 161 της 6/31 Μαρτ. 1960 (ΦΕΚ Α΄ 36) Περί ισχύος των διατάξεων του Νόμ. 3924/59 περί κυρώσεως της υπ’ αριθ. 89 Διεθνούς Συμβάσεως, περί νυκτερινής εργασίας των απασχολουμένων εν τη Βιομηχανία γυναικών. Έχοντες υπ’ όψει: 1)Τας διατάξεις του τετάρτου άρθρου του Νόμ. 3924/59. 2)Το υπ’ αριθ. ACD 2-26-00/6.5.59 έγγραφον του Γενικού Διευθυντού του Διεθνούς Γραφείου Εργασίας εξ ου προκύπτει ότι η υπό της χώρας μας επικύρωσις της ανωτέρω Διεθνούς Συμβάσεως κατεχωρίσθη συμφώνως τω άρθρ. 14 ταύτης, εις το Διεθνές Γραφείον Εργασίας την 27ην Απρ. 1959 και 3)Την υπ’ αριθ. 51/1960 γνωμοδότησιν του Συμβουλίου της Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-Η ισχύς των διατάξεων του Νόμ. 3924/59 «περί κυρώσεως της υπ’ αριθ. 89 Διεθνούς Συμβάσεως περί νυκτερινής εργασίας των απασχολουμένων εν τη βιομηχανία γυναικών», άρχεται την 27ην Απρ. 1960 καταργουμένου από της ημερομηνίας ταύτης, του Ν.Δ. 30/31 Οκτ. 1935 «περί κυρώσεως της υπ’ αριθ. 41 Διεθνούς Συμβάσεως «περί νυκτερινής εργασίας των γυναικών». Εις τον αυτόν επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. (Αντί της σελ. 216,03)Σελ. 216,03(α) Διεθνείς συμβάσεις για την προστασία των εργαζομένων γυναικών 15.Θ.β.6 271 15.Θ.β.6 Διεθνείς συμβάσεις για την προστασία των εργαζομένων γυναικών 272